
C^uibus  corpora  componuntur  elementis  natura 
quoque  exstant  inorganica,  quae  neque  cum  plantis 


qualia  in  aere  oxygenium,  azotumque,  in  aqua  oxy- 
genium  hydrogeniumque,  in  graphite  ac  creta  car- 
bonicum  exhibentur.  Quodsi  materia  quaedam  vi- 
tam patefacit,  ncutiquam  igitur  sunt  elementa,  unde 
propria  indoles  ejus  proveniat  ac  natura;  mistionis 
vero  relationes  stoechiometricas,  affinitatibus  con- 
trarias chemicis,  unde  invicem  inter  sese  conjun- 
guntur, effectum  liuncce  exhibere  constat.  Inde  qui- 
dem destructionis  causa  celerioris  repetenda  est,  qua 
materia  omnis  organica,  praesertim  vero  corrumpi- 
tur animalis 5 quum  quae  virium  polari  satio  alterna 
vitalium  in  humoribus  exorta  est  vitae  idoneis,  quae 
nexu  deinde  sibi  conjunguntur  et  alterno  servantur 
subsidio,  e medio  sublata,  materiam  illam  attractio- 
nis viribus  reddat  generalibus. 

Inter  organismi  elementa  oxygenium,  hydroge- 
nium,  carbo  azotumque  partes  obtinent  prae  ceteris 

praecipuas;  quae  cetera  exstant  copiam  exhibent 
minorem,  aut  singulis  solummodo  corporis  partibus 
majore  adsuut  copia,  qualia  phosphorum  terramque 
in  ossibus  conspicimus  calcariam. 

Quibus  organismi  majoribus  separantur  divi- 
sionibus, animalium  regnum  ac  vegetabilium  intelli- 
gimus,  elementum  quoddam  neutri  ita  proprium  esse 
constat,  quod  in  altero  omnino  deficiat.  Quae  vero 
elementa  organicae  memoravimus  materiae,  diversa 
ratione  in  plantis  et  animalibus  mixta  esse  conspi- 
citur, quum  quo  plantae  omnino  fere  carent  azoto, 
in  animalibus  maxime  valere  appareat,  carbonico 
quidem  in  plantarum  compositione  primum  locum 
prae  ceteris  obtinente.  In  cryptogamis  vero  tota 
animadvertuntur  genera,  quorum  chemiea  analysi  in- 
stituta, nihil  aliud  exhibetur,  nisi  quod  de  substan- 
tiae decompositione  haud  decedat  animalis,  quorum 
exempla  fungos,  confervas,  ulvas  etc.  afferamus  (1). 

Quodsi  igitur  ad  utriusque  regni  limites  acce- 
damus, signis  destituimur  analysi  chemica  proposi- 
tis, quae  inter  animalia  ac  plantas  differentiam  con- 
stituant; unde  discrimina  indaganda  sunt  ex  anato- 

/ 

miae  atque  physiologiae  disciplinis  depromenda.  Si 
ad  generalia  spectemus,  eo  reducuntur,  quod  tela 
yegetabilis  partibus  componitur  angulosis,  crystal- 
lorum similitudinem  exhibentibus,  quum  substantia 
animalis  contra  globulis  aut  vesiculis  potius  efficiatur. 
In  animalium  deinde  infimis  imo  generibus,  unum  aut 

pauca  conspicimus  orificia,  quae  in  stomachum  aut 
systema  exeunt  intestinorum  $ qua  nutrimenta  quo  - 
que investigent,  spontaneam  observamus  motionem. 
Plantarum  contra  radices  foraminibus  innumeris  nu- 
trimenta insugunt  in  contactum  incidentia,  neque  in 
commune  deducentes  receptaculum  permultis  di- 
stribuunt viis  et  canalibus,  unde  in  ramos , folia 
floresque  ascendant.  Quod  vero  ad  plantarum  mo- 
tionem pertinet  sensitivarum,  voluntariam  appellare, 
neutiquam  liceat,  quae  externo  solummodo  efficia- 
tur incitamento,  plantis  c.  g.  contactu,  luce,  ictu  ele- 
ctrico etc.  affectis. 

Quodsi  igitur  quod  animalium  naturae  proprium 
sit  ac  singulare,  in  medium  proponere  velimus,  qui- 
bus plantarum  regnum  sine  ullo  discrimine  et  ex- 
ceptione inde  distinguere  liceat,  nihil  nisi  motionem 
nobis  exstare  apparet  spontaneam.  Motionem  intel- 
ligimus,  quae  incitamentis  haud  obnoxia  externis 
sentiendi  facultate,  vel  anima,  provocatur,  cujus 
quum  naturam  haud  penitus  dispicere  liceat,  quos 
effectus  edit  solummodo  suppeditant,  unde  qua  ra- 
tione disposita  sit  argumenta  repetamus. 

Sentiendi  facultas  aut  sensibilitas  in  animalium 

i 

organismo  systemati  conjuncta  est  propriam  indo- 
lem exhibenti:  quod  si  magis  minusve  excultum  sit, 
sensibilitas  quoque  majorem  minoremve gradum  ob- 
tinet perfectionis.  Nervorum  quidem  systema  in- 
telligimus,  quod  sensibilitatis  fundamentum  consti- 

tuens,  ubique  animadvertitur,  intimis  animalium  ge- 
neribus exceptis,  cum  oculis  illic  obducere  nequeamus. 

Quod  in  animalibus  aeque  atque  hominibus 
systematis  hujus  fundamentum  constituit,  propria 
exhibetur  substantia,  quae  quum  albam  cineream- 
vc  speciem  prae  se  ferens  exiguas  efficiat  dii- 

i ' " • 

ferentias,  telis  tamen  ceterorum  organismi  systema- 
tum tanquam  nervorum  substantia  natura  omnino 
decedit  ac  divcrgit.  Tanquam  massa  oculis  obdu- 
citur album  colorem  magis  minusve  patefaciens, 
mollis,  pultique  similitudinem  prae  se  ferens;  quam 
si  microscopo  observemus,  granuli  conspiciuntur  or- 
dine cohaerentes  et  pellucidi,  qui  invicem  sibi  con- 
juncti sanguinis  globulis  multo  sunt  minores,  neque 
tamen,  quum  magnitudine  inter  sese  divcrgant,  ean- 
dem obtinent  amplitudinem.  Multis  deinde  locis  in- 
ter granulos  lympha  qua  conjungantur  pellucida 
conspicitur  et  mucosa. 

Quod  si  nervornm  systema  aeri  exponitur  ex- 
terno, corruptione  mox  putrescit;  in  cranio  inter- 
dum longius  servatur;  nervi  autem  propter  vela- 
menta ad  corporis  partes  pertinent,  quae  postremo 
corruptione  corripiuntur.  Substantia  nervosa  in  in- 
fantibus majorem  exhibet  mollitiem;  in  embryoni- 
bus sextum  ante  mensem  adeo  cohaesione  caret, 
quae,  substantia  cinerea  albaque  haud  diversis,  dii  fluat 
fere  et  diffundatur;  vitae  aetatis  incremento  majo- 
r em  scmpcr  sibi  conciliat  firmitatem.  Elcctricifatem 

optime  conducit;  si  iu  substantiae  musculosao  con- 
tactum alterna  vice  perveniat  interpositae,  satis 
valere  observatur,  quae  galvanismum  ipsa  excitet 
debiliorem.  In  animalibus  denique,  quae  sanguinis 
praedita  sunt  calore,  neutiquam  de  integro  generatur. 

Substantia  cinerea  sive  corticalis  canum  prae 
se  fert  colorem  rubori  accedentem;  medullam  mol* 
litie  superat  et  inter  omnes  corporis  partes  tam- 
quam mollissima  observatur.  Maxima  de  parte  ne- 
que vero  omnino  vasis  constituitur.  Minori  gradu 
quam  medulla  exhibet  fibrosam  constructionem;  in 
encephalo  autem  partus  nuper  editi  majorem  utra- 
que substantia  prae  sc  fert  similitudinem.  Substantia 
corticalis,  quam  pro  majore  juventute  majore  sem- 
per  copia  adesse  videmus,  . cineris  minorem  patefa- 
cit canitiem;  substantia  medullaris  mollis  tum  tan- 
gitur, vasis  magis  abundat  et  cineream  speciem  prae 
se  fert  vel  rubicundam.  Substantia  denique  subflava, 
quae  in  cerebello  tanquain  materia  sedem  occupat  cine- 
reae albaeque  medium  obtinens,  ita  quidem  aeque 
ac  nigra  spectanda  est,  quae  de  substantia  cinerea 
atque  alba  paululum  tantummodo  decesserit. 

Substantia  nervea  gravitudine  aquam  superat 
specifica.  Si  arescit  quatuor  quincunces  ponderis 
aquam  amittit.  Aquae  conquassata  emulsionem 
exbibet  lacti  similem,  qua  deinde  calefacta,  acidis, 
que  immissis,  flocci  decidunt  albuminis  speciem  pa- 
tefacientes congelati.  Aquae  concocta  gluten  haud 

exhibet.  Alcohol  ebulliens  cerebriuam,  adipem  qui- 
dem crystallinam,  quae  quod  azoti  implicat,  de  ce- 
teris discernit  adipum  generibus,  oleum  deinde  et 
osmazomatis  paululum  extrahit.  Kali  causticum 
omnino  dissolvit,  ammonium  quidem  secernens.  Spi- 
ritus vini  concentratus , hydrargyrum  muriaticum 
corrosivum  atque  calx  muriatica  duriorem  efficiunt, 
unde  fibrae  magis  in  conspectum  incidant.  Igne 
combusta  cineris  aliquantulum  relinquit,  qui  calce 
et  natro  pbospboricis  paucoque  ferro  constituitur, 
quod  e sanguine  inhaerente  profectum  esse  videtur. 
Nervorum  igitur  substantia  quoad  chemicae  compo- 
sitionis rationem  materiam  exhibere  videtur  albu- 
mini simillimam.  Vau  q ue  li  n testante  cerebrum  com- 
ponitur : 

80,00  aquae, 

4,53  albae  pinguis  substantiae, 

0,70  rubidae  pinguis  substantiae, 

1,12  osmazomatis, 

7,00  albuminis, 

1,50  phosphori, 

5,15  sulphuris  ; et  vestigiorum,  quae  salibus 
v quibusdam  sunt  edita. 

Secundum  partes  nervorum  systematis  diversas 
substantia  illa  varia  patefacit  phaenomena.  Quod 
in  nobilioribus  quatuor  animalium  classibus  maxi- 
mam constituit  nervorum  materiae  accumulationem, 
enccphalum  inquam , in  hominibus  adultis  trium 

vulgo  exhibet  pondus  librarum , excepta  quidem 
medulla  oblongata  (2),  Quum  levius  interdum  ani- 
madvertitur, rarissime  tamen  pondus  illud  superare 
constat,  cujus  rei  exemplum  Cuvier  cncephalum 
nuperrime  edidisse  tradunt.  Superficies  membranis 
est  obducta;  fibrae  autem  singulae  aeque  ac  lamel- 
lae, fibris  effectae , involucris  neutiquam  obtegun- 
tur, sed  una  juxta  alteram  situm  nuda  obtinet,  aut 
massa  magis  liquescente  passim  solummodo  sepa- 
ratur. Quae  minorem  copiam  materia  exhibet  ci- 
nerea superficiem  cerebri  in  hominibus  efficit  exte- 
riorem, unde  substantiae  etiam  corticalis  nomine  de- 
signatur; substantia  medullaris,  quae  toto  corpore 
connexa  esse  videtur,  parte  situm  obtinet  interiori; 
liuic  vero  illam  passim  interstratam  esse  observa- 
tur. In  cerebro  ac  cerebello  massam  cineream  sen- 
su carere  apparet,  medullam  vero  eo  majore  prae- 
ditam esse  observatur  sensilitate,  quo  magis  in 
partes  descendat  profundius  sedem  occupantibus  (3). 

Nota.  Si  in  canibus  experimenta  inslituuntur 
laesionibus  quidem  profundius  adhibitis,  vel  de  ce- 
rebri medulla  partis  praecipue  posterioris  copia 
quadam  extracta  insignem  tristitiam  et  horrorem, 
quae  vero  mox  evanescunt,  existere  animadvertitur 
Si  substantiae  deinde  extractio  continuatur  medulla- 
ris, horrores  proveniunt  vehementiores ; respiratio 
anxia,  profunda  procedit  et  inaequalis,  signa  edun- 

Quod  in  cerebro  amissum  sit,  de  integro  neu- 
tiquam  generari  jam  memoravimus.  Quae  cerebri 
autem  vulnera  substantiae  conjuncta  sunt  amissae 
tela  cellulosa  latioris  implentur  cohaesionis,  cujus 
interstitiis  materia  observatur  mollis,  subflava  fere 
mucosa,  quae  vero  neque  corticali  neque  substan- 
tur dolorem  magis  patefacientia;  neque  tamen  symp- 
tomata ad  illorum  evehuntur  vehementiam,  quae  vago 
aut  phrenico  laesis  existere  observatur.  Si  cerebrum 
substantia  laeditur  amissa  aut  copiam  hac  quidem 
integram  sibi  servante,  singularis  naturae  sequitur 
phaenomenon,  ab  Hippocrate  jam  observatum; 
quod  latus  corporis  oppositum  est,  paralysi  corripi- 
tur. Debilitas  initio  exoritur,  unde  lateris  illius 
membra  singula  commoveri  nequeant;  paralysis  deinde 
incidit,  quae  si  ad  anteriorem  laesio  non  penatrave- 
rit  ventriculum,  dierum  spatio  quorundam  evane- 
scit  praeterlapso.  IIoc  autem  si  acciderit,  paralysis 
corpus  constanter  afficiens  nullo  modo  recedere  vi- 
detur. Exempla  tamen  adesse  conspicimus,  quibus 

idem  corporis  latus  atque  quo  cerebrum  laesione 

\ 

esset  alTectum,  paralysi  corriperetur. 

Cerebellum  multo  majori  praeditum  est  scnsili- 
tate.  Laesione  incidente  in  corporis  latere  oppo- 
sito similis  editur  elfectus;  hic  vero  dignum  est  me- 
moratu, quod  caput  erectum  sustineri  nequeat,  quum 
ad  latus  alTectum  convulsive  inclinetur. 

tiae  congruit  medullari.  Tela  illa  cellulosa,  quae 
lentissime  generatur,  si  recens  est,  gyros  saepe  imi- 
tatur. Vulnerum  cicatrisatio  et  supplementum,  ven- 

« 

triculi  extensione  multum  adjuvatur  anterioris,  unde 
neque  detrimentum  valetudini  afFertur  neque  vitae 
discrimen  provocatur  (4). 

Iu  medulla  spinali  fasciculi  massam  nerveam  ef- 
ficiunt, quae  viis  membraneis  vario  modo  cohaeren- 
tibus, longitudinis  vero  maxima  de  parte  servanti- 
bus directionem,  tam  anguste  implicatur,  unde  tegu- 
mentorum elasticitas  in  neohatis  praecipue  nervo- 
rum medullam  ad  sectionis  superficiem  projiciat. 
Chaussier(5)  sex  funibus  bene  distinguendis  com- 
positam esse  observavit.  In  medulla  oblongata, 
quae  medullam  spinalem  encephalo  conjungit,  cor- 
porum speciem  prae  se  ferunt  restiformium,  oliva- 
rium atque  pyramidalium.  Inter  corpora  restifor- 
mia sulcus  extenditur,  quam  pennae  nuncupant  fis- 
suram, ad  medullam  spinalem  de  medulla  descen- 
dens oblongata;  quo  quidem  in  sulco  nervorum 
substantiam  fibris  oblique  positis  de  uno  latere  in 
alterum  transire  conspicimus.  Substantia  medulla- 
ris iu  medulla  spinali  posita  est  exteriori,  quum  ma- 
teria cinerea  situm  intus  obtineat.  Utriusquc  sub- 
stantiae differentia  in  systemate  foetus  nervoso  me- 
dulla dorsali  primum  conspicua  est  et  manifesta. 

Quod  si  medulla  oblongata  aeque  ac  pars  ex- 
trema medullae  spinalis  laeditur  superioris,  mortem 

statini  supervenire  observatur;  quod  veteribus  jam 
innotuisse  constat,  qui  elephantes  pavore  correptos 
propriique  exercitus  aciem  aggredientes  gladio  per- 
cutiebant, quum  vertebraru  mintervallum  superiorum 
colli  perfoderent. 

Si  medulla  laeditur  spinalis  aut  mechanico  af- 
ficitur incitamento,  convulsiones  doloresque  provo- 
cantur vehementissimi.  Si  transversa  dissecta  est, 
quaevis  pars,  cujus  nervi  sub  separatione  originem 
deducunt,  paralysi  corripitur;  quod  vero  si  longi- 
tudinis directione  adhibetur,  neutiquam  accidere  ob- 
servamus (6).  Medullae  spinalis  connexus  uti  in 
nervis  efficitur ; simul  ac  finis  uterque  concreverit, 
motionem  revertere  videmus,  sensu  tamen  deficiente, 
(luae  tela  cellulosa  utrumque  conjungit,  colorem  ru- 
bescentem cartaliginumque  hic  partefacit  duritiem. 

Nervi  tamquam  fihrae  procedunt,  quibus  sub- 
stantia nervosa,  cerebrum  ac  medulla  producitur 

spinalis.  Ubi  de  cerebri  ac  medullae  spinalis  super- 

# 

ficic  exeunt,  canalibus  implicantur  membraneis,  quae 
multum  inter  sese  cohaerentes,  tamquam  cerebri 
piae  matris  continuationes  spectantur;  in  fasciculos 
deinde  tela  conjunguntur  cellulosa,  et  vagina  cellu- 
losa circumdantur  exteriore.  Fibrarum  neurilema 
laxum  est;  si  tegumentis  observatur  recenter  de- 
sumtis,  propter  fibrarum  inclinationes  undulatas,  pa- 
ralella  directione  decurrentium,  lineas  splendentes, 
albido  - flavas,  spirali  forma  aut  flexuosa  patefacit 

extensas,  quae  in  substantia  rubescente  semipellu- 
cida  sedem  obtinere  videntur.  Quodsi  nervus  pau- 
lulum adtrahitur  qua  specie  inflexae  esse  videntur, 
statim  exuere  conspicimus;  si  vero  remittas,  rursusj 
provenire  observabis.  Species  illa  nervis  est  pro- 
pria, unde  nervum  scilicet  tenuissimum  de  tendine, 
arteria,  vena  vel  vase  lymphatico,  eandem  crassitu- 
dinem prae  se  ferentibus,  facillime  distinguas  et  di- 
scernas. Plicas  illas  usque  ad  illum  locum,  quo 
nervi  dura  matre  involvuntur,  procedere  videmus; 
in  capite  imo  vel  in  nervis  animadvertas,  qui  ita  fixi 
sunt,  quos  extensioni  liaud  aequali  parum  obnoxios 
esse  appareat.  Cujus  rei  in  thorace  magnus  exem- 
plum praebet  sympathicus.  In  amphibiorum  nervis 
phaenomenon  illud  maxime  in  oculos  incidit;  insi- 
gnem vero  hancce  nervorum  conditionem  ac  semper 
sibi  constantem  in  caeteris  animalium  classibus  ae- 
que adesse,  Monro  demonstravit  (7). 

Finem  nervorum  centralem  in  encephalo  ac  me- 
dulla conspicimus  spinali.  Quodsi  latius  proce- 
dunt, fasciculi  eum  in  modum  separantur,  quo  quae- 
vis fibra  encephali  et  medullae  spinalis  continuatio- 
nem exhibere  videatur.  Finem  versus  periphericum 
nervi  magnitudine  multum  increscunt,  quod  Monro 
cauda  equina,  et  Soc m m e r i n g trigemino  demon- 
strarunt, quem  cerebro  propius  decisum,  tribus  il- 
lius ramis  in  cerebri  membrana  positis  comparave- 
rat. Finis  peripherica,  ut  in  sensuum  quibusdam 

organis,  in  conspectum  modo  incidit,  oculis  vero 
modo  subtrahitur.  Quatenus  qui  vasa  nervi  comi- 
tantur animadvertere  queamus,  vasorum  substantiae 
nusquam  colliquescere,  aut  fini  libro  ibi  cessare  vi- 
demus, sed  laqueis  retibusque  illa  circumdare  ob- 
servatur. Eodem  modo  ubicunque,  praecipue  vero 
in  musculorum  fasciculis  exire  majoribus  minori- 
busque, verisimile  efficitur. 

Nervi  gangliis,  plexu,  anastomosique  connexum 
inter  sese  saepius  ineunt;  si  quis  nervus  sub  con- 
junctionis loco  latius  procedat,  filis  nervorum  con- 
stituitur omnium,  qui  supra  conjunctionem  inierunt. 
Sed  vaginis  etiam  communibus  unius  nervi  fasciculi 
fibras  invicem  sibi  dimittunt. 

In  nervis  minoribus  et  in  gangliorum  margine 
colorem  animadvertimus  paulo  magis  rubescentem, 
in  truncis  vero  principalibus  albo-cinereum  obser- 
vamus. In  animalibus  mactatis  majorem  edere  con- 
spicimus splendorem.  Variorum  firmitas  nervorum 
duritie  differt,  quod  vagina  efficitur  interiore.  Quo 
propius  ad  cerebrum  accedunt,  eo  majorem  exhi- 
bent mollitiem,  quo  olfactorius,  opticus  et  acusticus 
praecipue  referuntur  (8).  Nervi  non  solum  sub- 
stantia efficiuntur  medullari,  sed  cineream  quoque 
inmixtam  animadvertimus,  quae  in  origine  praesertim 
haud  deficere  et  majori  copia  ibi  adesse  videtur. 
Opticus,  acusticusque,  quorum  si  de  colore  judica- 
res albo  et  splendenti,  cinereae  nihil  omnino  con- 

tinere  conjiceres,  si  tamen  latius  extenduntur,  ci- 
neris prae  se  ferunt  colorem.  Pia  enim  matre 
una  cum  iis  procedente,  quamvis  libram  a mem- 
brana illa  materia  instrui  cinerea  versimile  efficitur. 

In  gangliis  substantiae  copiam  medullaris  per- 
exiguam, multa  substantia  implicitam  esse  observa- 
mus cinerea,  nervos  deinde  de  gangliorum  finibus 
inferioribus  exeuntes,  qui  de  fine  proficiscantur  su- 
periori, magnitudine  superare  videmus  (9). 

Praeter  majorem  cinereae  ubertatem  nervorum 
systema  vegetativum  eo  quoque  diiferentiam  consti- 
tuit, quod  nervorum  substantiam  fibris  esse  com- 
plexam in  oculos  perspicue  non  incidit,  sed  quod 
massa  potius  observatur  liomogenea.  Nervi  ibi  sunt 
molliores,  rubido-flavi,  neque  fibrarum  speciem,  ne- 
que neurilematis  patefaciunt  perspicuam. 

Quum  nervorum  factae  sunt  laesiones,  casus 

v 

existunt  vehementissimi,  neque  vero  temporis  spa- 
tio longiore  perdurantes.  Si  nervorum  laesi  sunt 
majores,  animi  vulgo  superveniunt  deliquia.  Con- 
vulsionum duratio  et  vehementia  de  nervorum  non 
scmper  pendet  laesorum  magnitudine,  sed  de  lae- 
sionis etiam  specie  ac  ratione  exhibetur,  qua  de 
causa  subligationibus  casus  provocantur  vchementio- 
res,  quam  quae  discisionibus  excitantur.  Quae 
omnia  exstant  nervorum  vulnera,  inflammationibus 
conjuncta  sunt  haud  exiguis.  Quovis  nervo  in  vi- 
vis animalibus  disciso  fines  resiliunt  divisi  § quo 

majorem  nervorum  truncus  extensionem  obtinet,  eo 
magis  retro  percutiuntur ; vaginis  deinde  retractis 
medulla  premendo  ejicitur  (10).  Quae  vero  vis 
elastica  de  neurilemate  profecta,  post  mortem  eva- 
nescit, nervisque  cutis  minoribus  sensuumque  qui- 
busdam nervis  tam  parum  valet,  quae  vix  animad- 
vertenda in  oculos  incidat. 

Quae  unius  lineae  mensurae  circa  longitudine 
de  nervi  finibus  discisi  nervorum  provenit  substan- 
tia, globulorum  specie  in  conspectum  incidit  per- 
exiguorum, inaequalium,  e glauco  candicantium, 
glutinosorum,  quorum  superficiei  humor  innatat  cla- 
rus aquosusque.  Finium  conjunctio  divisorum  tela 
efficitur  cellulosa,  quae  quum  substantiam  nervorum 
includat  premendo  ejectam,  divisionis  locum  ita 
quidem  replet.  Qui  quovis  nervorum  vulnere  no- 
dulus semper  existit,  cartilaginosa  praeditus  est  du- 
ritie, motionemque  reparans,  sensum  tamen  neuti- 
quam  restituit.  Cutibus  desumtis  haud  majori  spe- 
cie conspicitur,  quam  qua  medullae  copiam  obser- 
vare licuit  premendo  ejectae,  et  acumine  antrorsum 
exit  perexiguo,  quod  in  tela  evanescit  cellulosa  (11). 

Oeconomiae  animalis  nullum  existit  organon, 
quod  de  constructione  simplicissima  ad  artificiosis- 
sime compositum  nervorum  systemate  manifestius 
progrediatur.  Infimis  quidem  vermium  in  generi- 
bus, infusoriis  scilicet,  phytozois,  polypis,  corallinis 


17 


et  medusinis  nervos  organa  exhiberi  libera  ao  sibi 
constantia  demonstrare  nequimus.  Quae  igitur  si 
animalia,  quum  motionem  sine  musculorum  fibris 
ac  sensilitatem  sine  nervorum  filis  patefaciant,  ner- 
vis carere  pronunciamus,  quoniam  solummodo  nervi 
haud  conspicui  in  oculos  incidunt,  eum  in  modum 
judicare  liceat.  Neque  tamen  dubitamus,  quin  ner- 
vorum substantia  massae  eorum  immista  sit  ple- 
rumque homogeneae,  cui,  ut  verbo  utar,  amalgama- 
tione  conjungatur  (12). 

In  actineis,  echinis,  asteriis  et  liolothuriis  ner- 
vorum vestigia  atque  rudimenta  primo  deprehendi- 
mus. Nervorum  sj  stema  symmetria  ibi  caret  aeque 
ac  molluscis,  et  gangliorum  systemati  in  animalium 
classibus  simile  exstat  nobilioribus.  Nodis  efficitur 
passim  dispersis,  qui  nervos  radiorum  instar  di- 
mittunt filisque  longioribus  inter  sese  cohaerent  (13). 
Gangliorum  illorum  unum,  quod  nobiliorum  anima- 
lium cerebro  congruere  videtur,  unde  nervi  profi- 
ciscuntur optici,  in  omnibus  molluscis,  ubi  sensus 
adest  videndi,  supra  faucem  positum  est,  et  oeso- 
phagum  continuatione  amplectitur  orbiculari  (io. 

In  annutatis  nervorum  systema  singulo  exhibe- 
tur funi  nerveo,  qui  quum  de  capite  ad  caudam 
juxta  ventris  decurrat  longitudinem,  radiorum  instar 
nervos  interstitiis  in  utrumque  latus  dimittit.  Fu- 
nis ille  in  singulis  nonnisi  animalibus  e.  g.  in  hi- 
rudinibus aphroditisque,  ubi  nervi  oriuntur,  tumore 

praeditus  est  exiguo.  Xeque  tamen  in  ullo  horum 
animalium,  quod  cerebri  analogon  constitueret,  ob- 
servare licuit  (15). 

In  crusiaceis  cerebrum  duabus  hemisphaeriis 
ct  continuatione  efficitur  circulari,  qua  pharynge 
oesophago  transitus  pateat,  uti  in  molluscis.  In 
ventris  autem  latere  usque  ad  caudam  tanquam  ce- 
rebri continuatio  funis  decurrit  medullaris,  qui  quum 
hic  et  illuc  intumescat,  ganglia  efficit  majora.  Om- 
nes etiam  nervi  inde  exeunt  majores,  opticis  so- 
lummodo exceptis,  qui  de  ambabus  ipsis  cerebri 
hemisphaeriis  originem  repetunt  (16). 

3f edulia  insectorum  spinalis,  quae,  uti  in  ani- 
malibus modo  memoratis,  juxta  ventrem  est  posita, 
gangliorum  efficitur  catena  funibus  conjunctorum 
duplicibus,  atque  longitudine  variatur  nodorumquo 
numero,  qui  cum  organorum  motionem  praestan- 

I 

tium,  praecipue  vero  cum  corporis  segmentorum 
numero,  relationem  servare  videtur  directam.  In 
scarabaeorum  muscarumque  larvis  e.  g.  invicem  fere 
sesc  tangunt;  si  vero  insecta  illa  metamorphosin 
subierint,  unus  ab  altero  latius  discedit.  Quando 
eruca  in  nympham  commutatur,  propius  sibi  ac- 
cedunt; si  papilio  existit,  latius  removentur.  Larvae 
igitur  illae  atque  nymphae  medulla  spinali  breviore 
nervisque  praeditae  sunt  longioribus;  in  erucis  vero 
insectisque  perfectis  hisce  quidem  brevioribus  lon- 
egiorem  illa  patefacit  xtonsionem  (17). 

Uti  in  animalibns  radiatis  molluscisque  nervo- 
rum systema  gangliorum  systemati  in  animalium 
nobilioribus  magis  congruere  conspeximus,  ita  in 
annulatis , crustaceis  et  insectis  medullae  eorum 
dorsali  magis  consentire  videmus.  Medulla  spinalis 
in  hominibus  mammalibusque  in  funes  jam  dividi- 
tur, qui  propius  tantummodo  sibi  accedunt;  sin- 
guli jam  tumores  ibi  in  conspectum  incidunt;  in 
avibus  etiam  funium  illa  separatio  quibusdam  in 
locis  clarissime  observatur;  in  testudinibus  denique, 
quarum  funes  utrumque  in  latus  separati  sunt,  ma- 
xime manifesta  animadvertitur.  In  animalibus  su- 
pra memoratis  funium  illam  separationem,  majorem 
imo  conspicimus;  tumores  etiam  illorum  nodosi  in 
oculos  magis  incidunt,  quoniam  funes  sunt  tenuio- 
res. Ganglia  illa  partibus  solum  anterioribus  poste- 
rioribusque cum  funibus  conjunguntur,  et  in  utrum- 
que latus  nodis  haud  effectis  nervorum  ramos  syn- 
metrice  dimittunt,  quod  nervis  quidem  medullae 
spinalis,  neque  vero  gangliorum  systematis  con- 
gruit ramificationibus.  In  radiatorum  igitur  nervis 
et  mollusculorum , quae  ganglio -neurorum  nomine 
designanda  esse  Rudolphi  proposuit,  nervorum 
systema  reproductivum  magis  excellere  videmus; 
myolonoura  autem,  annulata,  crustacea,  vereque  in- 
secta organorum  nervis  praestare  animadvertimus 
motionem  sensusque  exhibentium. 

Nervorum  quamquam  systema  in  vermibus  et 

insectis  exteriore  quidem  constructione  cum  anima- 
tibus nihil  commune  habeat  sanguinis  rubro  praedi- 
tis colore,  magnam  tameu  quoad  telam  horum  pa- 
tefacit similitudinem.  Cerebrum  et  medullae  spinalis 
ganglia  in  eruca  salicia,  Lyonnet  teste,  membra- 
nis implicantur,  in  quas  rami  frequentes  vasorum 

extenduntur  aeriferorum,  quae  sanguinis  vasorum 

0 

muneribus  funguntur;  in  cerebri  vero  gangliorum- 
que illorum  substantia  cortex  ac  medulla  itidem 
bene  discernitur. 

Quae  animalium  quatuor  classes  sequuntur  verte- 
bratorum seu  spini  cerebralium  nomine  appellata,  id 
quidem  sibi  proprium  exhibent  ac  singulare,  quod  in 
vasorum  aeque  ac  nervorum  systemate  discrimen  ob- 
servatur, unde  illic  lymphaticum  existit  et  sangui- 
neum, hic  vero  gangliorum  medullaeque  spinalis  nervo- 
rumque systema  distinguitur.  Omnibus  hisce  animali- 
bus, C u v i e r teste,  proprium  est  cerebrum,  quod  in  par- 
tes duas  divisum  dimidias,  in  osseum  quoddam  conditur 
receptaculum.  In  omnibus  duplex  nervorum  opticorum 
thalamus,  cerebellum,  ventriculus  lateralis  duplex, 
tertio  quidem  ac  quarto  imparibus,  aquaeductus, 
infundibulum.,  corpora  striata  cum  apendicibus  ca- 
meratis, cerebri  etiam  commissurae  anterioris  poste- 
riorisque,  una  cum  valvula  cerebelli,  glandulaque 
pineali  ac  pituitosa  animadvertuntur;  cerebellum  de- 
nique cum  ceteris  cerebri  partibus  duobus  cruribus 
conjungi  observamus  transverse  positis;  cerebri  au- 

tem  partes  illae  cruribus  oriuntur  medullae  oblon- 
gatae. Tribus  sensuum  organis  animalia  illa  certo 

praedita  sunt,  olfactum  inquam,  visum  auditumque, 

« 

quos  circa  cranium  sedem  semper  obtinere  conspi- 
cimus. 

. VN  * 

Piscium  calvaria  cerebro  non  repleta  est,  sed 
inter  duram  matrem,  quae  in  piscium  majoribus 
cartilaginosam  fere  patefacit  duritiem,  inter  piain 
deinde  matrem  humoris  copia  animadvertitur  salso- 
adiposi,  quam  tela  laxior  implicat  mucosa,  gelatinae 
similitudinem  patefaciens  spumosae  (18).  Uti  in  clas- 
sibus sequentibus  duabus  et  in  mammalium  qui- 
busdam familiis  encephalum  eorum  gyris  omnino 
caret.  Diversis  generibus  speciebusque  ejusdem 
imo  speciei  singulis  animalibus  (19)  magnae  varie- 
tatis exhibet  constructionem,  variisque  tuberculis 
lobulisve  efficitur,  qui  bini  plerumque  inter  sese 
sunt  conjuncti.  Inter  quos  vero  uti  in  amphibiis 
quinque  animadvertuntur  praesertim  sibi  constantes, 
duo  quidem  qui  hemisphaeriis,  duo  deinde  qui  tha- 
lamis congruunt,  extra  cerebri  ventriculos  sub  basi 
situm  obtinentibus,  cavisque,  (uti  in  classibus  dua- 
bus sequentibus.)  cerebellum  denique,  quod  anima- 
libus rubro  frigidoque  sanguine  praeditis,  quem  vi- 
tae arborem  appellant,  neutiquam  patefacit. 

IVota.  Quamvis  pleuronectes  exteriore  con- 
structione symmetriae  neutiquam  servent  proportio- 

Quum  quod  piscium  systema  nervosum  sibi 
proprium  patefaciat,  indagemus,  eo  quidem  insignes 
esse  apparebit;  quod  nervi  solummodo  olfactorii 
nodis  intumescunt,  quo  vero  quum  pisces  imo  qui- 
dam destituantur , majorem  ibi  olfactorius  prae  se 
fert  duritiem;  neque  tamen  nervorum  alius 
quisquam  animadvertitur,  qui  gangliis  sit  praedi- 
tus (20). 

Inter  pisces  osseos  et  amphibia  etiam  inve- 
niuntur (Colubram  alferamus),  quae  nervis  opti- 
cis rem  exhibent  singularem  ac  memoratu  dignissi- 
mam. Nervi  illi  invicem  sibi  impositi  digitorum  in- 
star duorum  decussati  sunt  (21).  In  plerisque  vero 
chondropterygiis  laevi  nervus  oculi  diffisus  dextro 
nervo  transitum  aperit  per  incisionem  (22). 

Acusticus  nervus  omnibus  in  piscibus  neutiquam 
est  singularis,  uti  in  amphibiis,  avibus  mammalibus- 
que;  nihil  enim  nisi  solam  constituit  ramificationem 
de  quintis  cerebri  paribus  proficiscentem  (23). 

nes,  cerebri  tamen  structura  quoad  symmetriae  nor- 
mam de  ceteris  haud  decedunt  animalibus.  (Au* 
tenrieth ) Wledemann  Archiv  fur  Zioot.  und 
Zool  Bd.  /,  Stiick  2. 

Medulla  in  spinae  dorsalis  haud  conditur  cavi- 
tate sed,  inter  processus  vertebrarum  transversos 
superiores  illi  est  imposita.  Spinalis  vero  canalis 
massa  repletur  gelatinosa. 


Piscium  quorundam  apparatus  electrici,  nervis 
uberrimi,  phaenomenon  omnino  exhibent  singulare, 
neque  in  ulla  animalium  alia  classe  animadverten- 
dum. Organis  illis  nervi  cellulis  distribuuntur  apo- 
neuroticis, quae  albuminosa  repletae  materia,  galva- 
nicam  quasi,  ut  verbo  utar,  efficiunt  materiam.  In 
diversis  autem  piscibus  electricis  non  idem  semper 
nervus  electricitatem  suppeditat. 

Amphibiorum  encephalum  perexiguum  nervorum 
et  corporis  proportionibus  in  animalibus  illis,  si 
quidem  cum  sequentibus  conferamus  classibus,  neu- 
tiquam  convenit.  Ciuinque  partibus  efficitur  rotun- 
dulis, duabus  scilicet  hemisphaeriis,  duobus  nervo- 
rum thalamis  opticorum,  atque  cerebello.  Thalami 
eo  quidem  insignes  sunt,  quod  liberi  et  separati 
post  hemisphaeria  situm  obtinentes,  ventriculis  sunt 
cavati.  Inter  corpora  striata  thalamosque  eminen- 
tiae quaedam  observantur,  quae  corporibus  congruere 
videntur  mammalium  quadrigeminis.  Cerebrum  gy- 
ris et  cerebellum  vitae  carere  arbore,  iam  supra  me- 
moravimus. Si  encephalo  medulla  conferatur  spi- 
nalis perexiguo,  in  picrisque  multum  crassiori  prae- 
stat constructione.  Nervi  etiam  olfactorii  optici- 
que  insignem  exhibent  crassitudinem.  Uti  in  caete- 
ris  animalibus  rubro  sanguine  praeditis  priores  de 
lobis  cerebri  anterioribus  originem  repetunt,  unde 
fibris  albis  distinctisque  proveniunt.  In  nervis  mo- 
tionem praestantibus  rugae  et  plicae  hic  observan- 

tur  n 31  olli  ni,  Fontana  et  31onro  descriptae; 
gangliis  vero  amphibiorum  nervi  haud  praediti  esse 
videntur.  (21). 

Avium  encephalum,  si  corporis  magnitudine 
conferatur,  ncutiquam  exiguum  praedicandum  est. 
Si  totum  habitum  respicias,  mammalium  encephali 
similitudinem  edere  videbis,  quae  eo  quoque  mani- 
festa est,  quod  antrorsum  in  processuum  quandam 
speciem  exit  mammilarium  (25).  Uti  in  gliribus, 
gyri  deficiunt.  Paries  quidam  radiatus  cavitatem 
quamvis  interiorem  in  latere  recludens  .anteriori, 
proprium  hisce  animadvertitur  (26).  De  mamma- 
lium cerebro  eo  discernitur,  quod  nervorum  thalami 
opticorum  cerebro  non  includuntur,  sed  liberi 
post  illud  positi,  speciem  plerumque  exhibent  glo- 
bulosam  et  intus  sunt  cavati.  Corpus  deinde  callo- 
sum, fornix  partesque  inde  proficiscentes  ac  pons 
denique  deficiunt  Yarolii.  Corpora  striata  singu- 
lum solummodo  exhibent  colorem,  inter  quae  et  tha- 
lamos intumescentiae  quaedam  positae  sunt,  quae 
mammalium  corporibus  quadrigeminis  congruere  vi- 
dentur. Avium  cerebello,  uti  in  animalibus  ovipa- 
ris omnibus,  lobi  laterales  haud  conspiciuntur,  sed 
vermis  nonnisi  constituit  (27).  Inter  nervos  optici 
eo  insignes  sunt,  quod  decussatim  manifeste  discin- 
duntur, in  conjunctionis  vero  nodo  discisione  strias 
edunt  transverse  positas,  substantia  cinerea  et  me- 
dullari stratis  invicem  sese  excipientibus  (28). 

Mammalium  cerebrum  de  ceteris  animalibus  in- 
de  distinguitur , quod  corpus  callosum,  fornix,  Ara* 
monis  cornua  atque  pons  adsunt  Varolii;  quod 
corpora  deinde  quadrigemina  inter  thalamos  nervorum 
opticorum  et  cerebellum  supra  Sylvii  posita  sunt 
aquaeductum,  quod  thalamorum  cavitas  omnino  de- 
ficit, qui  intra  cerebri  hemisphaeria  sedem  obti- 
nent; quod  corpora  denique  striata  cinereos  albos- 
que  radios  patefaciunt. 

In  quadrupedibus  veris  (quadrumanibus  excep- 
tis) cerebri  anteriores  lobi  deorsum  in  processus 
decurrunt,  quos  vocant  mammillares,  unde  nervi  po- 
stea oriuntur  olfactorii.  Maiorem  semper  exhibent 
magnitudinem,  praecipue  vero  in  herbivoris;  ventri- 
culi anteriores  eo  producti  immittuntur  (29). 

Inter  herbivororum  carni vororumque  jplurimorum 
cerebra  id  discriminis  constituitur,  quod  corporum 
quadrigeminorum  anteriora  et  superiora  magnitudine 
illuc  superant  inferiora  postcriorave;  quod  candi- 
cans deinde  emimentia  magna  est  ac  singula;  cor- 
poribus autem  quadrigeminis  relationem  hic  patefa- 
cientibus 'omnino  contrariam,  eminentia  illa  duplex 
est  et  exigua  (30).  Pluribus  hujus  classis  familiis, 
gliribus  e.  g.  gyri  deficiunt. 

Mammalium  encephala  quibusdam  nonnisi  fami- 
liis res  exhibent  singulares,  quibus  homo  destitutus 
est.  Quae  si  huic  conferantur  magna  Sylvii  inci- 
sione, ventriculorum  continuationibus  lateralium  ca- 

rent  posterioribus  aeque  ac  corporibus  pyramidali- 
bus, olivaribusquc;  in  cerebello  denique,  quod  in 
ipamipalibus  continuatione  vermiformi  totum  fere 
efficitur,  corpora  deficiunt  dentata,  uti  in  fascibus 
crurum  cerebri  medullaribus  loca  desunt  nigra. 

Q,uo  vero  omnium  animalium  systema  nervo- 
sum de  humano  praecipue  differat,  si  majorem  ner- 
vorum excipias  crassitudinem,  quam  cerebro  colla- 
tam  observabis,  cerebelli  etiam  volumine  exhibetur 
neutiquam  exiguo,  quod  si  cerebro  conferatur,  ma- 
xime conspicuum  in  oculos  incidit;  medullae  deni- 
que spinalis  insigni  discrimen  illud  animadvertitur 
irassitie  (31),  et,  quoad  systematis  nervosi  mistio- 
nem,  cinereae  substantiae  maior  copia  quam  ab  ho- 
mine implicita. 

Corporis  humani  gravitudine  cum  cerebri  pon- 
dere comparata  homines  inter  animalia  encephalo 
praeditos  esse  maximae  extensionis  antea  existima- 
bant ; quam  vero  sententiam  veritati  haud  congruere 
Soemraering  experimentis  demonstravit , atque 
hominis  cerebrum  nervis  nonnisi  inde  proficiscenti- 
bus (et  medulla  spinali)  superare  encephalum  ex- 
posuit animale. 

Si  hominum  imo  varietates,  caucasica  praecipue 
ct  acthiopica,  inter  sesc  conferantur,  priorem  prae 
ceteris  cerebro  eminere  observamus.  (32). 

Sunt  etiam  qui  viros  feminasque,  si  differentiae 
excipiantur  organis  effectae  sexualibus,  nervorum 

systemate  paulum  distingui  contejidant.  Feminarum 
encephalum  maxima  de  parte  pulchrius  et  totius 
corporis  proportione  subducta  gravius  etiam  quam 
in  viris  adesse  existimant,  basin  deinde  encephali, 
lobosque  medios  cerebri  paululam  minora,  glandu- 
lam vero  pinealem  pauco  majorem  esse  arbitrati 
sunt.  Nervi  de  cerebro  in  cranium  exeuntes,  olfac- 
toriis opticisque  exceptis , in  feminis  minores  con- 
spiciuntur subtilioresque.  Ceteri  vero  nervi  corpo- 
ris feminini  masculinorum  discrimen  non  patefa- 
ciunt, quo  vero,  qui  ad  partes  pertinent  genitales, 
haud  referuntur;  e.  g.  plexus  hypogastricus,  nervi 
ischiadici  etc.  corporis  proportione  in  feminis  ex- 
stant maiores. 

Encephalum  et  medulla  dorsalis  primo  iam  ab 
initio  in  embryonibus  observanda  sunt,  una  cum 
corde  exoriri  videntur , quum  horum  organorum 
munera  post  partum  invicem'  sibi  coniuncta  sint, 
quorum  unum  sine  altero  existere  nequit.  Massa 
nervea  celeriter  et  maiori  copia  generatur ; quo  bre- 
viori enim  tempore  foetus  sit  exortus,  eo  maiorem 
proportionem  caput  eius  exhibet  cum  cetero  cor- 
pore  comparatum.  Cerebellum  in  infantibus  usque 
ad  periodum,  qua  dentes  exeunt  lactantes,  minori 
gradu  excolitur,  quod  vero  de  nervis  et  medulla 
spinali  haud  praedicare  licet. 

Animi  igitur  facultatum  postea  exercendarum 
dispositionem  una  cum  homine  in  lucem  prodire  ap- 

paret.  Nullum  enim  existit  organum,  neque  tractus 
intestinorum  neque  systema  musculorum  etc.  quod 
aliis  muneribus  idoneum,  quum  partus  editur,  eun- 
dem in  modum  sit  excultum , aut  minus  postea 
quam  cerebrum  capiat  incrementum. 

VITAE  CURRICULUM. 

go,  Caro lus  II olle,  confessione  addictus  evan- 

gelicae,  Hameliae  natus  sum  patre  medico  Ludo- 

" i'1^*  •»«-.(  7 . I 

vico  et  matre  Carolota  e gente  Renzhausen, 

quos  parentes  jam  dudum  defunctos  lugeo. 
Primis  literarum  rudimentis  Padingbiittel  irnbutus 
sum  magistro  clerico  Langenbeck.  Lyceum 
deinde  frequeritavi  Hannoveranum,  et  postea  Ifamc- 
liae  me  docuit  pharmaciam  Sertiirner.  Deinde 
universitates  Goettingensem,  Lipsiensem,  Berolinen- 
semque  frequentavi.  Lectionibus  ibi  interfui  sequen- 
tibus: Marx  de  encyclopacdia  medica,  Hempel 
de  osteologia,  physiologia , Langenbeck  de  ana- 
tomia,  neurologia,  chirurgia,  Blumenbach  de 
historia  naturali,  phy.siologia , anatome  comparata, 

Schrader  de  botanice,  Stroraeycr  de  chemia 
experimentali?  May  er  de  physice  experimentali, 
Krau s de  pathologia  et  therapia  et  Hymli  et 
Conradi  de  iisdem  disciplinis.  Artem  cadavera 

dissecandi  Web  er  me  docuit.  Praelectionibus  in- 

terfuiBock  de  anatomia  sebundurti  situm  partium, 
Kuhl  de  chirurgia.,  cujus  etiam  clinicen  frequen- 

tavi  chirurgicam,  Jorg  de  arte  obstetricia,  et  cli- 

nice  ejusdem  versatus  sum  obstetricia,  Ritterich 

clinice  ophthalmologica,  Cerutti  polyclinice  et 

Clarus  clinice  therapeutica^  deinde  scholas  elini- 
- . • . / 
cas  sub  auspiciis  Rust  et  Rarez  frequentavi. 

Nunc  vero  tentaminibus  et  examine  rigoroso 

rite  superatis  spero  fore,  ut  summi  medicinae  et 
chirurgiae  in  me  conferantur  honores. 

THESES  DEFENDENDAE. 

1.  Vis  nervea  fluido  electrico  non  differt. 

f *•*  *•  * • \ * M v K/  A ^ v/ .14,  MAJ  1 

2*  Febris  intermittentis  suppressio,  septimo 
nondum  finito  paroxjsino,  rejicienda  est. 

3.  Scarlatina  maculosa  non  differt  a miliari, 

nisi  gradu  inflammationis  et  exsudationis 

* 

cutaneae* 

4*  Topica  venaesectio  saepissime  ideo  nocet, 
quod  ante  generalem  sanguinis  detractio- 
nem instituitur* 


